CELEX: 32009D0343
Language: lv
Date: 2009-04-21 00:00:00
Title: 2009/343/EK: Komisijas Lēmums ( 2009. gada 21. aprīlis ), ar ko groza Lēmumu 2007/131/EK par atļauju Kopienā harmonizēti izmantot radiofrekvenču spektru iekārtas, kurās izmantota ultraplatjoslas tehnoloģija (izziņots ar dokumenta numuru C(2009) 2787) (Dokuments attiecas uz EEZ )

25.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 105/9
            
         
      KOMISIJAS LĒMUMS
   
   (2009. gada 21. aprīlis),
   ar ko groza Lēmumu 2007/131/EK par atļauju Kopienā harmonizēti izmantot radiofrekvenču spektru iekārtas, kurās izmantota ultraplatjoslas tehnoloģija
   (izziņots ar dokumenta numuru C(2009) 2787)
   (Dokuments attiecas uz EEZ)
   (2009/343/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 7. marta Lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums) (1) un jo īpaši tā 4. panta 3. punktu,
   tā kā:
   
               (1)
            
            
               Komisijas 2007. gada 21. februāra Lēmums 2007/131/EK par atļauju Kopienā harmonizēti izmantot radiofrekvenču spektru iekārtas, kurās izmantota ultraplatjoslas tehnoloģija (2), harmonizē tehniskos noteikumus par ultraplatjoslas tehnoloģiju radioiekārtām Kopienā, nodrošinot, ka Eiropas Kopienā radiofrekvenču spektrs ir pieejams atbilstīgi harmonizētiem nosacījumiem, likvidējot šķēršļus ultraplatjoslas tehnoloģijas izmantošanai un izveidojot efektīvu vienoto tirgu šādām sistēmām, tādējādi nodrošinot apjomradītus ietaupījumus un ieguvumu patērētājiem.
            
         
               (2)
            
            
               Tā kā tehnoloģijas un radiofrekvenču spektra lietojums strauji mainās, tas ir arī atbilstoši jāņem vērā ultraplatjoslas tehnoloģiju tiesiskajā regulējumā tā, lai sabiedrība Eiropā gūtu labumu no tādu inovatīvu lietojumu ieviešanas, kuru pamatā ir minētā tehnoloģija, vienlaicīgi rūpējoties, lai tas negatīvi neietekmētu citus radiofrekvenču spektra lietotājus. Tāpēc attiecīgi jāgroza Lēmums 2007/131/EK.
            
         
               (3)
            
            
               Šā iemesla dēļ Komisija saskaņā ar Lēmumu Nr. 676/2002/EK piešķīra Eiropas Pasta un telesakaru administrāciju konferencei (CEPT) papildu mandātus sīki izpētīt ultraplatjoslas tehnoloģijas saderību ar radiosakaru pakalpojumiem.
            
         
               (4)
            
            
               Ziņojumos, kas iesniegti atbilstīgi minētajam pilnvarojumam, CEPT ieteica Komisijai izdarīt Lēmumā 2007/131/EK grozījumus attiecībā uz vairākiem tehniskiem aspektiem.
            
         
               (5)
            
            
               
                  CEPT veiktajā papildu izpētē tika precizēti tehniskie noteikumi, jo īpaši “Detect and Avoid” (DAA) un “Low Duty Cycle” (LDC), saskaņā ar kuriem ultraplatjoslas iekārtas var darbināt ar lielāku raidjaudu, vienlaicīgi nodrošinot aizsardzību, kas līdzvērtīga esošajām ultraplatjoslas vispārējām robežvērtībām.
            
         
               (6)
            
            
               
                  CEPT veiktajā izpētē noskaidrojās arī, ka, piemērojot stingrākus nosacījumus nekā vispārējās robežvērtības, ultraplatjoslas iekārtas var izmantot autotransporta līdzekļos un dzelzceļa transportlīdzekļos. Šādus nosacījumus var atvieglināt, ja attiecīgajos transportlīdzekļos tiek izmantoti, piemēram, iepriekš minētie traucējumu mazināšanas paņēmieni.
            
         
               (7)
            
            
               Būvmateriālu analīzes (BMA) attēlveidošanas sistēmām var rast virkni inovatīvu pielietojumu, lai noteiktu cauruļu, vadu un citu dzīvojamo vai rūpniecības ēku sienās iebūvētu konstrukciju atrašanās vietas un iegūtu to attēlus. Kopīgu nosacījumu kopums par BMA iekārtu piekļuvi radiofrekvenču spektram varētu palīdzēt tiem uzņēmumiem, kas vēlas šajā jomā Kopienā sniegt profesionālus pārrobežu pakalpojumus.
            
         
               (8)
            
            
               
                  CEPT ir informējusi Komisiju, ka BMA sistēmām salīdzinājumā ar vispārīgajiem nosacījumiem ir pieļaujami atviegloti nosacījumi, ņemot vērā, ka to darbības režīmi apvienojumā ar to ļoti nelielas izplatības un darbības faktoru vēl vairāk samazina iespēju, ka tās varētu radīt kaitīgus traucējumus radiosakaru pakalpojumiem.
            
         
               (9)
            
            
               
                  CEPT atbilstīgi Komisijas pilnvarojumam veiktajā tehniskajā izpētē par BMA tiek pieņemts, ka šādas sistēmas izmanto pietiekami blīvās un biezās konstrukcijās, kuras absorbē lielāko daļu no attēlveidošanas sistēmas izstarotajiem signāliem. Šajā saderības izpētē inter alia tiek pieņemts, ka BMA iekārtām būtu jāpārtrauc raidīšana desmit sekunžu laikā pēc normālas darbības pārtraukšanas. Turklāt, lai gan BMA iekārtas var tikt pārdotas kā patēriņa preces, kopējo traucējumu izpētē ir pieņemts, ka BMA iekārtu maksimālais blīvums ir 6,7 iekārtas/km2.
            
         
               (10)
            
            
               Saskaņā ar Eiropas Parlamenta un Padomes 1999. gada 9. marta Direktīvu 1999/5/EK par radioiekārtām un telekomunikāciju termināla iekārtām un to atbilstības savstarpējo atzīšanu (3) (“RTTI direktīva”) Komisija ir sniegusi mandātu (M/329 un M/407) Eiropas standartizācijas organizācijām sagatavot harmonizētu standartu kopumu, kas aptver ultraplatjoslas lietojumus, atzīstams saskaņā ar minēto direktīvu, un nodrošina atbilstību tās prasībām. Izmantojot EK pilnvarojumu M/329 un M/407, ETSI ir izstrādājusi harmonizēto standartu EN 302 065 vispārēja lietojuma ultraplatjoslas iekārtām, harmonizēto standartu EN 302 500 atrašanās vietas izsekojamības ultraplatjoslas iekārtām un harmonizēto standartu EN 302 435 BMA iekārtām.
            
         
               (11)
            
            
               Attiecīgajos harmonizētajos standartos ir sīki aprakstīts, kā iekārtām jādarbojas ar šo Lēmumu piešķirtajās frekvenču joslās un kā var pārbaudīt šādu iekārtu atbilstību harmonizētajos standartos noteiktajiem ierobežojumiem.
            
         
               (12)
            
            
               Šajā lēmumā paredzētie pasākumi ir saskaņā ar Radiofrekvenču spektra komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2007/131/EK groza šādi.
   
               1)
            
            
               Lēmuma 2007/131/EK pielikumu aizstāj ar šā lēmuma pielikuma tekstu.
            
         
               2)
            
            
               Lēmuma 2. pantu papildina ar šādu 10. un 11. punktu:
               
                           “10)
                        
                        
                           “Būvmateriālu analīze” (BMA) ir lauka perturbāciju sensors, kas paredzēts, lai noteiktu objektu atrašanās vietu ēkas konstrukcijā vai lai noteiktu būvmateriālu fizikāli mehāniskās īpašības.
                        
                     
                           11)
                        
                        
                           “Ēterā izstarots” ir tās signāla daļas, kas tiek izstarotas, lietojot ultraplatjoslas tehnoloģiju specifiskām vajadzībām, kuras neabsorbē to ekranējums vai pētāmais materiāls.”
                        
                     
         2. pants
   Šo lēmumu piemēro no 2009. gada 30. jūnija.
   3. pants
   Šis lēmums ir adresēts dalībvalstīm.
   
      Briselē, 2009. gada 21. aprīlī
      
         
            Komisijas vārdā —
         
            Komisijas locekle
         
         Viviane REDING
         
      
   
   
      (1)  OV L 108, 24.4.2002., 1. lpp.
   
      (2)  OV L 55, 23.2.2007., 33. lpp.
   
      (3)  OV L 91, 7.4.1999., 10. lpp.
   
      PIELIKUMS
      
         
            “PIELIKUMS
            
               Maksimālais EIRP blīvums un piemēroti traucējumu mazināšanas paņēmieni
            
            1.   VISPĀRĪGS ULTRAPLATJOSLAS (UWB) LIETOJUMS
            1.1.   Maksimālais EIRP blīvums
            
            
                        Frekvenču diapazons
                        (GHz)
                     
                     
                        Maksimālais vidējais EIRP blīvums
                        (dBm/MHz)
                     
                     
                        Maksimālais EIRP maksimumblīvums
                        (dBm/50MHz)
                     
                  
                        zem 1,6
                     
                     
                        –90,0
                     
                     
                        –50,0
                     
                  
                        1,6 līdz 2,7
                     
                     
                        –85,0
                     
                     
                        –45,0
                     
                  
                        2,7 līdz 3,4
                     
                     
                        –70,0
                     
                     
                        –36,0
                     
                  
                        3,4 līdz 3,8
                     
                     
                        –80,0
                     
                     
                        –40,0
                     
                  
                        3,8 līdz 4,2
                     
                     
                        –70,0
                     
                     
                        –30,0
                     
                  
                        4,2 līdz 4,8
                     
                     
                        –41,3
                        (līdz 2010. gada 31. decembrim)
                     
                     
                        0,0
                        (līdz 2010. gada 31. decembrim)
                     
                  
                        –70,0
                        (pēc 2010. gada 31. decembra)
                     
                     
                        –30,0
                        (pēc 2010. gada 31. decembra)
                     
                  
                        4,8 līdz 6,0
                     
                     
                        –70,0
                     
                     
                        –30,0
                     
                  
                        6,0 līdz 8,5
                     
                     
                        –41,3
                     
                     
                        0,0
                     
                  
                        8,5 līdz 10,6
                     
                     
                        –65,0
                     
                     
                        –25,0
                     
                  
                        virs 10,6
                     
                     
                        –85,0
                     
                     
                        –45,0
                     
                  1.2.   Piemēroti traucējumu mazināšanas paņēmieni
            
            Iekārtās, kurās izmantota ultraplatjoslas tehnoloģija, var arī izmantot radiofrekvenču spektru ar augstākām EIRP robežvērtībām, nekā norādīts tabulā 1.1. punktā, ja tiek izmantoti papildu paņēmieni traucējumu mazināšanai, kas noteikti saskaņā ar Direktīvu 1999/5/EK pieņemtajos attiecīgajos harmonizētajos standartos, vai citi traucējumu mazināšanas paņēmieni ar nosacījumu, ka tiek nodrošināts vismaz līdzvērtīgs aizsardzības līmenis tam, ko nodrošina tabulā 1.1. punktā norādītās robežvērtības. Uzskata, ka šādu aizsardzību nodrošina šādi paņēmieni.
            1.2.1.   Zemas intensitātes cikla (“Low duty cycle” (LDC)) traucējumu mazināšanas paņēmiens
            
            Atļautais maksimālais vidējais EIRP blīvums 3,1 līdz 4,8 GHz frekvenču joslā ir – 41,3 dBm/MHz, un maksimālais EIRP maksimumblīvums ir 0 dBm, mērot 50 MHz, ja piemēro zemas intensitātes cikla (low duty cycle) ierobežojumu, kad visu pārraidīto signālu summa ir mazāka nekā 5 % no laika katru sekundi un mazāka nekā 0,5 % no laika katru stundu, un ja katra pārraidītā signāla ilgums nepārsniedz 5 ms.
            1.2.2.   Atklāšanas un novēršanas (“Detect and avoid” (DAA)) tipa traucējumu mazināšanas paņēmiens
            
            Atļautais maksimālais vidējais EIRP blīvums 3,1 līdz 4,8 GHz un 8,5 līdz 9,0 GHz frekvenču joslā ir – 41,3 dBm/MHz, un maksimālais EIRP maksimumblīvums ir 0 dBm, mērot 50 MHz, ja izmanto atklāšanas un novēršanas tipa (DAA) traucējumu mazināšanas paņēmienu, kā aprakstīts saskaņā ar Direktīvu 1999/5/EK pieņemtos attiecīgos harmonizētajos standartos.
            1.3.   Iekārtu, kurās izmantota ultraplatjoslas tehnoloģija, izmantošana autotransporta līdzekļos un dzelzceļa transportlīdzekļos
            
            Atkāpjoties no šā Lēmuma 3. panta, ultraplatjoslas iekārtas ir atļauts izmantot arī autotransporta līdzekļos un dzelzceļa transportlīdzekļos saskaņā ar šādiem parametriem.
            1.3.1.   Maksimālais EIRP blīvums ultraplatjoslas tehnoloģijas izmantošanai autotransporta līdzekļos un dzelzceļa transportlīdzekļos
            
            Autotransporta līdzekļu un dzelzceļa transportlīdzekļu iekārtām, kurās izmantota ultraplatjoslas tehnoloģija, ir atļauts izmantot radiofrekvenču spektru, ievērojot 1.1. sadaļā norādītās robežvērtības, ja 4,2 līdz 4,8 GHz un 6,0 līdz 8,5 frekvenču diapazonam piemēro šādus parametrus:
            
                        Frekvenču diapazons
                        (GHz)
                     
                     
                         
                     
                     
                        Maksimālais vidējais EIRP blīvums
                        (dBm/MHz)
                     
                  
                        4,2 līdz 4,8
                     
                     
                        
                           līdz 2010. gada 31. decembrim
                        
                     
                     
                        –41,3
                        ja izmanto tādus tehniskus paņēmienus kopējo traucējumu mazināšanai, kas ir vismaz līdzvērtīgi tehniskajiem paņēmieniem, kuri noteikti saskaņā ar Direktīvu 1999/5/EK pieņemtajos harmonizētajos standartos. Minētajam nolūkam ir vajadzīgs vismaz 12 dB liels raidītāja jaudas kontroles (TPC) diapazons.
                        – 53,3 (pārējos gadījumos)
                     
                  
                        
                           pēc 2010. gada 31. decembra
                        
                     
                     
                        –70,0
                     
                  
                        6,0 līdz 8,5
                     
                     
                         
                     
                     
                        –41,3
                        ja izmanto tādus tehniskus paņēmienus kopējo traucējumu mazināšanai, kas ir vismaz līdzvērtīgi tehniskajiem paņēmieniem, kuri noteikti saskaņā ar Direktīvu 1999/5/EK pieņemtajos harmonizētajos standartos. Minētajam nolūkam ir vajadzīgs vismaz 12 dB liels raidītāja jaudas kontroles (TPC) diapazons.
                        – 53,3 (pārējos gadījumos)
                     
                  1.3.2.   APiemēroti traucējumu mazināšanas paņēmieni autotransporta līdzekļos un dzelzceļa transportlīdzekļos
            
            Tiek atļautas arī tādas autotransporta līdzekļu un dzelzceļa transportlīdzekļu iekārtas, kurās izmantota ultraplatjoslas tehnoloģija, kuru EIRP robežvērtības ir lielākas, nekā norādīts 1.3.1. punktā, ja tiek piemēroti papildu paņēmieni traucējumu mazināšanai, kā aprakstīts saskaņā ar Direktīvu 1999/5/EK pieņemtajos attiecīgajos harmonizētajos standartos, vai citi traucējumu mazināšanas paņēmieni ar nosacījumu, ka tiek nodrošināts vismaz līdzvērtīgs aizsardzības līmenis tam, kas norādīts iepriekšējās tabulās. Uzskata, ka šādu aizsardzību nodrošina šādi paņēmieni.
            1.3.2.1.   Zemas intensitātes cikla (“Low duty cycle” (LDC)) traucējumu mazināšanas paņēmiens
            Tādu ultraplatjoslas tehnoloģijas iekārtu izmantošana autotransporta līdzekļos un dzelzceļa transportlīdzekļos, kurām 3,1 līdz 4,8 GHz diapazonā tiek izmantots LDC traucējumu mazināšanas paņēmiens, kā aprakstīts 1.2.1. punktā, ir atļauta ar tādiem pašiem EIRP ierobežojumiem, kā aprakstīts minētajā punktā. Pārējiem frekvenču diapazoniem piemēro 1.1. punktā noteiktās EIRP robežvērtības.
            1.3.2.2.   Atklāšanas un novēršanas “Detect and avoid” (DAA) tipa traucējumu mazināšanas paņēmiens
            Tādu ultraplatjoslas tehnoloģijas iekārtu izmantošanu autotransporta līdzekļos un dzelzceļa transportlīdzekļos, kurām 3,1 līdz 4,8 GHz un 8,5 līdz 9,0 GHz frekvenču diapazonā tiek izmantots DAA traucējumu mazināšanas paņēmiens, atļauj ar EIRP robežvērtību – 41,3 dBm/MHz, ja piemēro tādu traucējumu mazināšanas paņēmienu, kurš nodrošina rezultātus, kas vismaz līdzvērtīgi rezultātiem, ko iegūst ar paņēmieniem, kas aprakstīti saskaņā ar Direktīvu 1999/5/EK pieņemtajos harmonizētajos standartos. Minētajam nolūkam ir vajadzīgs vismaz 12 dB liels raidītāja jaudas kontroles (TPC) diapazons. Pārējos gadījumos ir spēkā EIRP robežvērtība – 53,3 dBm/MHz.
            2.   ĪPAŠS ULTRAPLATJOSLAS (UWB) LIETOJUMS
            Ir atļauti tādi ēterā izstaroti signāli, kuri nepārsniedz nākamajā tabulā norādītās robežvērtības.
            2.1.   Būvmateriālu analīze (BMA)
            
                        Frekvenču diapazons
                        (MHz)
                     
                     
                        Maksimālais vidējais EIRP blīvums
                        (dBm/MHz)
                     
                     
                        Maksimālais EIRP maksimumblīvums
                        (dBm/50 MHz)
                     
                  
                        zem 1 730
                     
                     
                        –85
                     
                     
                        –45
                     
                  
                        1 730 līdz 2 200
                     
                     
                        –65
                     
                     
                        –25
                     
                  
                        2 200 līdz 2 500
                     
                     
                        –50
                     
                     
                        –10
                     
                  
                        2 500 līdz 2 690
                     
                     
                        –65
                     
                     
                        –25
                     
                  
                        2 690 līdz 2 700
                     
                     
                        –55
                     
                     
                        –15
                     
                  
                        2 700 līdz 3 400
                     
                     
                        –82
                     
                     
                        –42
                     
                  
                        3 400 līdz 4 800
                     
                     
                        –50
                     
                     
                        –10
                     
                  
                        4 800 līdz 5 000
                     
                     
                        –55
                     
                     
                        –15
                     
                  
                        5 000 līdz8 000
                     
                     
                        –50
                     
                     
                        –10
                     
                  
                        8 000 līdz 8 500
                     
                     
                        –70
                     
                     
                        –30
                     
                  
                        virs 8 500
                     
                     
                        –85
                     
                     
                        –45
                     
                  Tādām BMA iekārtām, kurās izmantoti traucējumu mazināšanas paņēmieni, kas nodrošina vismaz tādus pašus rezultātus, kā aprakstīts saskaņā ar Direktīvu 1999/5/EK pieņemtajos attiecīgajos harmonizētajos standartos, ir atļauts darboties 1,215 līdz 1,73 GHz frekvenču diapazonā ar maksimālo vidējo EIRP blīvumu – 70 dBm/MHz un 2,5 līdz 2,69 GHz un 2,7 līdz 3,4 GHz frekvenču diapazonā ar maksimālo vidējo EIRP blīvumu – 50 dBm/MHz, ja tiek nodrošināts aizsardzības līmenis, kas vismaz līdzvērtīgs robežvērtībām iepriekšējā tabulā.
            Lai nodrošinātu aizsardzību radioastronomijas dienestiem, 2,69 GHz līdz 2,70 GHz frekvenču diapazonā un 4,8 līdz 5,0 GHz frekvenču diapazonā kopējās izstarotās jaudas blīvums nedrīkst pārsniegt – 65 dBm/MHz, kā aprakstīts saskaņā ar Direktīvu 1999/5/EK pieņemtajos attiecīgajos harmonizētajos standartos.”